EN NETFLIX-SERIE
Kæreste læser.
Det siges, at konkurrence ansporer os til at være kampberedte,
når vi skal møde de største udfordringer.
Hvis det, denne skribent hører her til morgen, er sandt,
venter en stor udfordring angående sæsonens diamant.
Enhver bejler, som ønsker foretræde for miss Edwina Sharma,
må først tæmme den temmelig prikne, uhyrlige pebermø,
der også er kendt som hendes søster.
Lord Lumley bør stå øverst.
Er han ikke en dandy?
-Jeg ville kalde ham galant. -Er det det, du søger?
Hvis Kate tror på ham, gør jeg.
-Miss Sharma? -Miss Edwina Sharma.
Ikke søsteren.
Miss Edwina er antagelig.
De har udeladt lord Bridgerton.
Han er, hvad Edwina søger.
En forglemmelse?
Lord Bridgerton forstår at give et urigtigt førstehåndsindtryk.
Hvad har De hørt?
Han sagde ganske utvetydigt, at han søger en hustru af pligt
og slet ikke tror på kærlighed.
Alene af kærlighed til familien vælger jeg en brud med forstanden og ikke…
…hjertet.
Finder De det usædvanligt?
De fleste ægteskaber i det bedre selskab er blot forretningsaftaler, min ven.
Og det har fungeret i århundreder.
Det er det sande inklinationsparti, som er en sjældenhed.
Gengælder miss Edwina dine følelser?
Endnu ikke. Hun ville, hvis det ikke var for…
Søsteren.
-Hun er vist ganske tornet. -Mon ikke.
Du ved, hvad du søger, bon.
Glem det ikke.
Lord Lumley vil forvandle viscounten til et vagt minde. Helt bestemt.
Hun vil ikke genere mig.
Enhver rose har altså virkelig en torn.
Naturligvis er den eneste konkurrence, som har min interesse, kurtisering.
Så held og lykke til årets deltagere.
Forsøg nu ikke at snuble ved startlinjen.
…og affærdige Blakes værker som barnlige, tyndbenede…
Miss Sharma, skal jeg stå her hele dagen?
Lumley har fået umådelig lang tid med hende.
Det skyldes, at min søster er meget betaget af ham.
De ønsker vel ikke Deres samtale afbrudt, når det er Deres tur, vel?
Lad os vente med samme pli, som værtinden viser os.
Tak, lord…
Bridgerton.
De kommer for sent.
De befinder Dem nu bagerst i en meget lang kø.
Jeg vil invitere miss Edwina til dagens væddeløb.
Min søster har en ledsager.
-Så i morgen. -Hun er optaget.
Og i overmorgen?
Jeg mener, hun er ledig … efter december.
Medmindre hun er på bryllupsrejse.
Sagde jeg noget morsomt?
Det gjorde De.
Det morsomme er, at De er her, i betragtning af det, jeg hørte…
Som ikke vedkom Dem.
Og i betragtning af det, jeg nu har læst om Dem.
Deres blakkede ry iler Dem i forvejen.
Ikke bryde ind, Bridgerton!
Ned bag i køen!
-Ja, nemlig. -Nemlig.
Er det Lady Whistledown?
-Ja. -Hende havde vi da opgivet.
Tal hende ikke fra det, Penelope.
Hvis hun læser Lady Whistledown, vil hun måske også fortælle,
hvad hun mener om sæsonens giftemodne herrer.
Jeg kan ikke finde på noget mere begavet at sige end nej.
Dette er ikke det filosofisk indlæg om kvinders rettigheder, jeg håbede på, men…
Lady Whistledown har ikke ændret skrivestil siden sidste udgave.
Måske ikke. Men måske kan hun gøre det.
Måske vil hun ikke.
Måske er hun tilfreds.
Og hvis hun har genvakt din interesse, virker hendes fremgangsmåde måske.
Ja, men hun kunne udrette mere.
Jeg kan overbevise hende, hvis jeg finder hende.
Det, du skal finde, min ven, er lykken.
Penelope, hjælp mig.
Den kunne Eloise finde med en anden, ikke?
Det mener jeg. Ikke lady Whistledown, nærmere en som … Colin.
-Min bror? -Nej, ikke Coli … Colin!
Rart, at intet er forandret.
-Bror! -Colin!
Vil I glemme familieskænderierne og omfavne mig?
Jeg ventede dig ikke hjem allerede.
Jeg har savnet jer.
Bror!
Jeg må få dig til lægen hurtigst muligt.
Den lodne udvækst på din hage må skyldes sygdom.
Og du ser også solbrændt ud. Løjerligt.
-Han ser fornem ud. -Jeg er højere end Gregory.
Nej, du er ej.
-Og hvor er vores tapre viscount? -Han er …
… tilbage fra kurtiseringen.
Colin. Du er hjemme. Endnu bedre.
Jeg vil bede jer alle gøre jer klar til dagens væddeløb.
Vi møder op i skøn forening.
Jeg sagde, det ikke var passende, men han insisterede.
Er det fætter Jacks?
Fætter? Har han bedt dig kalde sig det?
Irriterer han dig, mama?
Naturligvis ikke.
Den nye lord Featherington vil skænke os stor rigdom.
Hvis vi til gengæld må tåle nogle stilmæssigt tvivlsomme valg
og en vis mangel på god opdragelse,
så pyt.
Jeg har også hørt, at han vil omdanne en stue
til sin egen private spillesal.
Det ser fortræffeligt ud.
Det giver lidt liv, ikke?
Det er en fin tilføjelse.
Det pynter nok mere i Deres sovegemak.
Har du affyret dem alle?
Hvert eneste våben har sin egen spændende historie.
Jeg må fortælle dig om alle mine eventyr en dag.
De damer må se at få skiftet. Vi skal til Royal Ascot i dag.
Det bliver et stille bryllup.
Men mr. Finch sagde, at intet må tage opmærksomheden fra bruden,
hvis De kan tro det.
Det kan jeg ikke. Kan du, Penelope?
Har du set Bridgertons?
Herligt, at De også værdsætter bøger.
Synes De om Byron?
Jeg har læst lidt.
Men jeg er ikke velbevandret i poesi.
Det er heldigt at finde en så vidende lærer som lord Lumley.
Mange finder digte kedelige. Ord, som læses indenad.
Jeg mener, de bør læses højt som musik.
Jeg medbringer altid en lille lommeudgave med mine favoritter.
Lady Danbury, jeg vil blive meget beæret, hvis De vil præsentere mig.
Mit visitkort må have forputtet sig hjemme hos Dem.
Naturligvis. Mr. Thomas Dorset, lad mig præsentere
miss Sharma og miss Edwina Sharma.
En fornøjelse.
Min søster har desværre allerede en ledsager i dag, mr. Dorset.
Det er glimrende. Men jeg håbede at tale med Dem.
Hvad synes De om sæsonen?
Det er en sæson. Mr. Dorset, jeg bør…
London er noget helt andet end Bombay.
Der kommer De fra, ikke sandt?
-Jo. -Jeg har været der.
Det er et forunderligt sted.
-De må savne det meget. -Hvert minut.
Men især ved tetid.
Vi bør finde på plads.
Lad mig ledsage Dem.
Bridgertons!
Mr. Mondrich.
De ser ud til at nyde Deres otium.
Gid han gjorde.
Vil De i ringen igen?
Nej, ind i forretning. Jeg åbner en klub for herrer.
På højde med fornemme St. James', hvis vi er heldige.
De ved vel, vi bliver født ind i Whites?
Vi åbner i morgen aften. De er velkomne…
De må have mig undskyldt.
Fortæl. Jeg kunne godt bruge lidt stimulering.
Se på din bror.
Han var også frustreret i starten,
men det lader til, denne miss Edwina har vakt hans interesse for kurtisering.
Jeg mener bare, Eloise,
at man må være villig til at lede efter en spændende partner.
Dans med en flok frøer, hvoraf en måske er en prins?
Om nødvendigt.
Altså, din far…
Hører du efter? Hvad har du der?
Det er bare en pamflet om
nye måde at soignere hunde på.
En dame må gerne have interesser, ikke?
-Tak. -Tak.
Mr. Dorset, De rejser åbenbart meget? Og ofte, lader det til.
I studieøjemed. Jeg finder medicin uhyre fascinerende.
Det er en ædel sag at ville hjælpe andre.
Mr. Dorset minder om dig i den henseende, søster.
Edwina, har du talt med lord Lumley om hans interesser…
Lord Bridgerton.
Miss Sharma. Miss Edwina. Lumley.
Hvor dejligt at træffe Dem.
Tillad mig at præsentere mig. Mr. Thomas Dorset.
Miss Edwina, jeg kom ikke i morges…
Min søster kender til alt…
…da min familie ventede mig.
Vi står hinanden nær og spiser ofte morgenmad sammen.
Der er de jo allesammen.
En mands familie siger meget om ham.
Ja, der findes mange fine og hengivne familier.
Men ingen så behagelige som Bridgertons.
Min mor har længe ønsket endnu engang at komme til te.
Vi må opfylde Deres ønske.
Apropos forfriskninger, så har damerne ingen.
Vi har det fint.
Det er en meget varm dag, og en gentleman ville sørge for…
Miss Edwina, lad mig hente lemonade.
Det ville være dejligt. Tak, Deres Nåde.
Med forlov.
En herlig dag til væddeløb.
-Pen. -Colin!
Vi fik ikke talt sammen.
Jo. Jeg sagde: "Colin!" Men det var ikke noget særligt.
Jeg vil gerne have hørt om din rejse.
Du må have fået nok af min rejse.
Du var den, som oftest skrev tilbage.
Måske nok, men man har altid mere på hjerte, end man kan skrive.
Pen. Hvordan har du haft det?
Godt. Jeg har haft det godt. Og du?
Jeg kender allerede svaret.
På Olympen, på falkejagt med tyrkerne.
Meget spændende.
Og måske ensomt?
Jeg var aldrig alene.
-Javel. Du har mødt en… -Pen. Endelig fandt jeg dig.
Som altid.
Lige hjemvendt og allerede i vejen.
Jeg har også savnet dig, El.
Jeg har opdaget noget. Whistledowns nye trykker.
-Umuligt. -For de fleste.
Jeg tror, jeg har talent.
Hvordan føles pamfletten?
Som papir?
Præcis. Det har samme tekstur som Whistledowns.
Føles papir ikke ens?
Tekstur, vægt,
måden, lyset skinner igennem, når man holder det op. Se.
-Jeg virker gal. -Jeg sagde ikke…
Du tænkte det.
Du virker passioneret. Det er nok et tilfælde.
Den pamflet er, hvad den udgiver sig for at være.
En grundig indføring i fjernelse af en hunds underuld.
Sandsynligvis. Du har nok ret.
Jeg skal hykle glæde over min søsters snarlige vielse.
Hils de kommende ægtefolk.
SÆLGES AF CHANCERY LANE PRINTERS LONDON 1814 - CLP
Virkelig?
Lord Lumley er vist faret vild på vej tilbage fra lemonadeboden.
-Jeg kan lede efter ham. -Viscounten bad om forfriskninger.
Måske vil han gå?
Lige før løbet starter?
-Hvem har De satset på? -Edwina.
Nectar. God afstamning, veltrænet og med gode chancer.
-Nectar. Mener De det? -Ja.
-Det er bare en følelse. -En følelse.
Hvabehar?
De har valgt samme hest som alle andre.
-Sikke en "følelse". -Et taktisk væddemål.
Har De overvejet hestens temperament og banens tilstand
for at anslå dens potentiale?
-Her er varmt. -Nectar er en præmiehingst.
Måske bør vi søge skygge.
Nectar løb godt i Doncaster, men banen var fastere.
Det var koldere, så hans størrelse var en fordel.
I dag er banen blød, og det er varmt, så han skal arbejde hårdt,
får det for varmt og går død,
så High Flyer, en hurtigere, lettere og køligere hest, sejrer.
-De tænker for meget. -Og De for lidt.
Deres gæst lader til at have fanget viscountens opmærksomhed.
Det lader det til.
Som miss Edwinas velgører vil jeg være neutral, til hun har truffet sit valg.
-Naturligvis. -Som Deres ven vil jeg sige,
at der kan være en hindring for Deres søn.
Storesøsteren er imod alliancen.
Miss Edwina ønsker et inklinationsparti, hvilket viscounten tydeligvis ikke gør.
Javel.
Måske kan man få hende på andre tanker.
Måske også viscounten.
-Undskyld forsinkelsen. -Lord Bridgerton har underholdt os.
Uden tvivl.
Der er plads nok, Deres Nåde.
Ja! Sådan, Nectar!
-Kom så, High Flyer! Bliv ved! -Ja!
-Kom så, High Flyer! -Kom så!
-Skal vi skille dem ad? -De morer sig blot.
-Tror jeg. -Ja, jeg nyder det.
-Kom så! -Ja!
-Kom så!
Prudence! Brøl ikke som en avisdreng.
Lad hende juble. Vi har alle vundet i dag.
Det må jeg sige. Jeg har ikke overgået en viscount før.
Det føles som enhver anden sejr,
men den er sødere.
Kate, minder Nectar ikke om den hest, jeg var så glad for?
-Husker du den? -Tag min arm.
Lad os se på ham.
Fremragende idé.
Miss Sharma, hvorfor stikker De sådan til lord Bridgerton?
Hvis viscounten vil kurtisere min søster, bør jeg da sætte ham på prøve.
Han kan ikke lide at tabe.
Han kunne ikke håndtere det på Oxford.
Miss Sharma, jeg…
Oxford? Jeg troede, De mødtes første gang i dag.
-Jeg har sagt for meget. -De skal sige mere lige nu.
Han antog, De ville dømme en bekendt af ham.
Men min interesse for Dem i dag var oprigtig…
Deres opgave var at distrahere mig,
så lord Bridgerton kunne komme tættere på min søster.
Kate, det er frygteligt.
Nectar skal sendes til slagteren.
Vi tager hjem.
Jeg har ikke før mødt en dårlig vinder.
De skal ikke tale til mig eller min søster.
Hvad er der sket?
Her blev spillet et spil i dag, og lord Bridgerton har holdt mig for nar.
Lad os gå.
Det var ikke ondt ment. Jeg ville være sammen med Dem.
Prr!
Miss Bridgerton, måske er det her ikke klogt.
Men du tog imod mine penge.
De får dem igen. Kvarteret er ikke sikkert for en ung dame.
Tag resten. Hold udkig. Der er ingen vej tilbage.
Hvad vil De?
-Hvad ved du om hende? -Hvem?
Vi ved, Lady Whistledown kommer her.
-Gør vi? -Hvad tror du, vi skulle her?
-De er vist faret vild. -Du undgår mit spørgsmål.
De har ikke stillet et.
Hvad er det?
Ikke noget for Dem.
Skaf Deres sladder et andet sted.
Det er ikke det…
Jeg er ikke på jagt efter sladder.
Ikke det?
Oplysninger om sæsonens mest eftertragtede ungkarl?
Dine antagelser er forventelige.
En kvinde må jo kun have to interesser.
Ægteskab eller sladder om sine ligesindede.
Det kan ikke tænkes, at jeg søger forfatteren,
så vi kan drøfte mere intellektuelle emner.
Kvinders rettigheder.
Jeg ville gøre brug af hendes forstand, som langt overgår din.
Ser du så rystet ud, fordi jeg er belæst og velformuleret?
Eller lider du af en sygdom, jeg bør have besked om?
Det er ikke…
Vil De have rettigheder for kvinder, bør De læse det.
Nye tanker. Foruroligende idéer.
Vel ikke for foruroligende for Dem?
Men hvis jeg ser den der lady,
skal jeg nok hilse fra hendes største beundrer.
Jeg erklærer Dem hermed for ægtefolk.
Hvor vidunderligt.
Og tænk,
nu er vi en stor familie, lady Featherington.
-Ja. Det er en dejlig tanke. -Vi må informere nye lord Featherington.
Hvor er den nye lord?
Han er her et sted. Nu skal jeg finde ham.
-Har du sikret dig, medgiften er betalt? -Ja, selvfølgelig.
Jeg havde gerne deltaget, men De ønskede jo en stille ceremoni.
Hvorfor holde overdådige bryllupper,
når der er vigtigere ting at bruge sine penge på?
Hvis De siger det.
Især når endnu to unge damer skal giftes, og endnu to medgifter skal betales.
Du milde, det her er indviklet.
Det var nemmere at drive minen i Amerika end at greje min afdøde fætters regnskab.
For en så velstående som Dem
er det vel ikke vanskeligt at udrede boets gæld?
Det vil ændre mine umiddelbare planer.
Som er?
Det kunne gavne Dem at involvere mig i Deres planer.
Måske kan vi finde en måde at samarbejde på.
De er jo ny i byen.
De har brug for en til at orientere Dem om visse ting.
-Det har De ret i. -Glimrende…
Og derfor vil jeg finde en sådan hurtigst muligt.
Deres nye familie spørger efter Dem.
Måske kan det her vente.
Lad os fejre Philippa.
Bryllupper er dejlige. Ikke sandt, mrs. Varley?
Jo, bestemt, Deres Nåde.
Han har et indtagende smil.
Det smil bliver det sidste, vi ser,
når han har plantet en tomhjernet gås i vores stue
og smider mig ud. Lad os se, hvor indtagende De så finder det.
Det må retfærdigvis siges, at han kun havde få muligheder.
Du forbød ham at komme.
-Synes du om hans idé? -Nej.
Jeg synes…
Du har sagt, at appa sagde,
at det kræver mod at gå efter det, man ønsker.
Appa sagde også, at en ægte gentleman er ærlig.
På det punkt fejler viscounten.
Deres Majestæt.
Lady Danbury.
Miss Sharma. Og min diamant.
Denne vej. Der er meget at se.
De kaldes "zebraer".
Det er stribede heste fra Afrika.
Syv mere ankommer i næste uge.
Men jeg kan ikke finde på navne.
Efter 15 børn er jeg løbet tør for idéer.
Det er et imponerende menageri, Deres Majestæt.
Det er det.
Miss Edwina?
Ja, Deres Majestæt?
Jeg håber, De værdsætter opmærksomheden, De har fået som sæsonens diamant.
I høj grad. Det har været en overordentlig stor ære.
Det er ikke en let byrde at bære, skal De vide.
Så mange øjne hviler på en hele tiden.
Uden at agte på sandheden findes der folk, nej, sladderbøtter,
som vil opdigte skamløse løgne.
Rygter kan være svære at blive udsat for.
Spørg bare Deres mor. Spørg bare mig.
Min søster ønsker at lære med Dem som forbillede, Deres Majestæt.
Deres ægteskab, kærligheden mellem Dem og kongen.
Edwina ønsker det samme.
Og hun vil få det,
hvis hun stoler på de rette.
Lady Danbury har været os en trofast støtte.
Og jeg passer også på min søster.
Det kan man da kalde en inderkreds.
Men vid, at mange mennesker vil prøve at splitte den.
Når de personer afslører sig selv og deres lumske intentioner,
fortæl mig da, hvem de er, så jeg kan afgøre, om de er værdige.
Miss Sharma, måske vil De og Deres søster udforske resten af den dejlige have.
Kasuarerne går på den anden side af broen.
Men hold afstand.
De er ganske irritable.
Noget siger mig, at flere har lumske intentioner.
Var jeg så åbenlys?
De vil afsløre lady Whistledown med Deres diamants hjælp.
Skribenten vil utvivlsomt opsøge hende,
og så er Hendes Majestæt klar.
Var det derfor, De valgte miss Edwina?
En, som ikke var her sidste år…
Og dermed en, jeg kunne stole på.
Ja.
Lady Danbury, foregiv ikke at være forarget.
De nyder det næsten lige så meget som jeg.
Denne sæson er noget andet.
Måske ønsker De at ødelægge morskaben for Dem selv,
men De skal ikke ødelægge den for mig.
Nu skal De se, hvor jeg har min elefant.
Hun er opblæst, arrogant og sikker på, hun altid ved bedst.
Hun lyder rædsom.
For det er jo dig, som altid ved bedst.
Og har vundet hver dyst i dag.
Mindre snak, mere fægtning. Bror.
-Held og lykke. -Klar?
Ved du, hvorfor jeg altid vinder?
Fordi når du taber, siger du, vi snød.
Fordi jeg kender min pligt.
Jeg ved, hvordan jeg når mine mål.
Og det gør jeg, når jeg gør miss Edwina til min viscountess.
Miss Edwina og jeg passer godt sammen. Hun er en yndig, ung dame.
Hun vil have børn.
Hun bliver en udmærket hustru.
Han mener, at han har forkastet byens andre unge damer.
Du gør det for besværligt.
Måske burde du vælge en med en mindre ubehagelig søster.
Hvorfor skal jeg se mig slået?
Uanset hvilken dame, jeg havde valgt,
ville der have været en modvillig far
eller en emsig tante.
Jeg lader ikke en søster,
som er yngre end mig, stå i vejen for, hvad jeg vil have.
Hvem du vil have, mener du.
Er det stadig for sjov, eller skal vi iklædes harnisk?
Det er det, du ikke forstår.
Benedict ærer mig ved ikke at holde igen.
Som jeg nu
vil ære ham.
Hvilken ære.
Tak, de herrer, for den forfriskende træning.
Nu skal jeg sikre mig dagens sidste sejr.
Spyt efter mig.
De hed vist zebraer.
Det var altså hyggeligt?
En skam, jeg ikke kunne deltage.
Det var nok ikke sidste gang, vi besøgte slottet.
Hendes Majestæt virkede betaget af Edwina, ikke sandt, lady Danbury?
Jeg har tænkt på noget.
En soiré i aften,
så miss Edwina kan lære sine mange bejlere bedre at kende.
Jeg arrangerer det hele.
Det lyder dejligt.
Så længe vi overvejer gæstelisten. Hav mig undskyldt.
God dreng.
Var jeg ikke tydelig nok?
-Den er til miss Edwina. -Fjern Deres trojanske hest.
Det er skam en rigtig hest. Forsøg ikke at kravle ind i den.
-De leger med os. -Jeg kom ikke for sjov.
Var mr. Dorset da ikke en bedragerisk spøg?
Det med mr. Dorset var ikke så bedragerisk, som De antyder.
-Nu anfægter De min dømmekraft. -De anfægtede min.
Jeg har aldrig mødt en så skamløst anmassende mand…
De kender mig ikke.
Jeg ved, De er sleben og varsom.
Jeg ved, De lover ting uden at sige et ord.
Jeg behøver ikke at vide mere.
Tak, sir.
Er det det, De hørte på terrassen?
De ser mig som en skurk, mens alle andre kvinder i London ønsker
den form for ægteskab, jeg tilbyder.
De har gjort helt klart, hvad De ønsker og ikke ønsker,
men har det strejfet Dem, at det drejer sig om Deres søsters ønsker?
Lord Bridgerton.
Miss Edwina.
Jeg har medbragt en lille ting til minde om vores hyggelige dag i går.
Er hesten til mig?
-De holder jo af dyr? -Ja.
Men som regel dem, jeg kan have på skødet.
Jeg beklager.
De sagde noget om,
at Nectar mindede Dem om en kær hest i…
Den hest er en figur i en roman.
En roman om kærlighed.
Noget min søster går højt op i.
Jeg er meget glad for den, Deres Nåde.
Hesten er en meget gavmild gestus.
Kom, Edwina. Vi skal ind igen.
Mr. Bridgerton! De beærer mig med Deres selskab.
Æren er helt på min side. Her ser fabelagtigt ud.
Men kommer jeg for tidligt?
Antallet af gæster vil stige med tiden.
Jeg har hørt et rygte om, at De er kunstner.
Jeg … sysler lidt med det.
Så må De møde mr. Cruikshank.
Han er en dygtig tegner og kender mange kunstnere og mæcener.
Jeg holder af at møde folk med talent.
Det er der, mit etablissement skiller sig ud.
Jeg ved, at De og Deres brødre føler Dem hjemme steder som Whites,
men enhver hæderlig mand er uanset titel, rank
eller erhverv velkommen
til at være her.
Jeg må sige, det glæder mig at se,
hvilket fint etablissement De har skabt med et ærligt stykke arbejde.
Skål på det.
Soignering af hunde?
Ja. Måske har du en ven, som finder emnet interessant.
-Mor, er du helt rask? -Nej, det er hun ikke.
Jeg vidste ikke, der var bal.
Det er en soiré.
Har Danburys tjener ikke afleveret din invitation?
Soiréen er i Danbury House.
Og miss Sharma siger, jeg laver numre.
-Er det så sært? -Hvabehar?
Hun passer på sin søster.
Hun håber på et inklinationsparti, og da du åbenlyst foragter den slags…
Måske vil miss Edwinas andre bejlere udtrykke sig klogere i aften.
Nogle vil læse digte, hører jeg.
Der er noget, du kan lære af det her.
Jeg håber, du omsider tager ved lære.
Kom så.
I det mindste gør mændene sig til grin denne gang.
-Var det Deres idé? -Desværre ikke.
Lady Danbury foreslog digtoplæsning.
Mændene med hang til kappelyst skabte selv denne farce.
Det er klart.
Ja. Glimrende.
De er viscountens søster?
En af dem. Men læg mig det ikke til last.
Når De er i familie med viscounten, synes jeg næsten bedre om ham.
Vi bør ikke rose ham for meget, vel?
Hvad?
Ja.
Hvad med en pause?
Ja.
Smuk kjole.
Tak.
Jeg synes også om Deres.
-De har humoristisk sans. -Nej, det var ikke…
Jeg mener det.
Den er meget smuk.
Jeg er blevet træt af farven.
Det forstår jeg.
Men det kommer ikke an på farven,
men hvordan man bærer den.
De kan bære den, miss…
Penelope. Featherington.
Undskyld mig.
Nå, hvad vil du optræde med?
En sang? En gigue?
Et hidtil skjult talent for at trille tøndebånd?
Jeg er blot tilskuer.
Der udvises stor interesse for en ung dame, vi ikke kender.
-Synes du ikke om mysterier, Pen? -Mig? Nej.
Jeg læser altid sidste kapitel først.
Apropos mysterier,
så må du sige mig navnet på den unge dame, du mødte i udlandet.
Hvad mener du?
Du sagde på galopbanen, at du ikke havde været alene. Jeg antog…
Glem det.
Se. Der er minsandten en, som skal trille tøndebånd.
Du har ret.
Jeg var ikke ensom på min rejse.
Jeg indledte en samtale med en.
En, jeg havde kendt i lang tid.
Men efter alt det, der skete med miss Thompson,
gik det op for mig, at jeg ikke kendte vedkommende.
Mig selv.
Dig selv?
Det kan jeg takke dig for. Dine breve var så opmuntrende.
Jeg tænkte: "Hvis Penelope opfatter mig sådan, må jeg også kunne."
Jeg var bare
så optaget af miss Thompson.
Så jeg klarede hjernen, afsvor kvinder og kærlighed og…
Jeg ønskede blot
virkelig at forstå mig selv, før jeg vendte tilbage.
Har du afsværget kvinder?
Indtil videre.
Jeg er en kvinde.
Du er Pen.
Du tæller ikke.
Du er min ven.
Naturligvis.
Din ven.
Dejligt at høre.
Tak.
Ja, jeg finder det også besnærende.
Den nye lord Featherington har god smag, ikke sandt?
Lady Cowper.
Miss Cowper.
Sikke en udsøgt halskæde.
Fra lord Featherington, hører jeg.
Har han ikke sagt det? Han besøgte os i eftermiddag.
Det må jeg have overhørt.
Jeg havde så travlt med Philippas vielse og tusind andre ting.
Det er en gavmild gestus, ikke sandt?
Gad vide, hvad det betyder?
Sikkert ikke meget.
Den nye lord giver mange gaver. Det er svært at følge med.
Ja.
Denne vej, min ven.
Jeg har set det Gérard-maleri.
-Et mesterværk. -En åbenbaring.
Siger De, at han, Leighton og Turner alle gik på samme akademi?
Ja. Og jeg hører, der er en ledig plads.
Hvis De virkelig vil male, skulle det være det helt rigtige sted.
Bror. Jeg skal bruge dig.
-Jeg sidder midt i en samtale. -Udenfor. Nu.
Undskyld.
Du skal lære mig, hvordan man læser det højt.
Byron?
Ramte jeg dig så hårdt?
"Der er glæde i skoven uden stier.
Der er fryd på den øde…" Hvordan får man det til at lyde godt?
Det er umuligt. Det digt er det modsatte af godt.
Det er nonsens.
Jeg troede, du holdt af den slags.
Digte, ja. Byron, du godeste, nej.
Er Byron da ikke populær?
Mange på Cambridge mente, at mine digte overgik hans.
-Er dine mere eller mindre bedrageriske? -Bedrageriske?
Poesi er det modsatte, bror.
Det er kunsten at afsløre den dyrebare sandhed med ord.
Den var god. Mener du det?
Du gode gud. Godnat.
Hvad er sand hengivenhed for en kvinde?
At se på hende og mærke inspiration.
At glædes ved hendes skønhed.
I en grad, så alle ens forsvarsværker smuldrer,
at man gladeligt vil bære enhver smerte, enhver byrde for hende.
Ære hendes eksistens
med sine gerninger og ord.
Det beskriver den sande digter.
Du burde digte noget oftere.
Skriv det ned.
"Og på den pande og på den kind
Rolig og mild med personlighed
Det vindende smil og hudens skin
Kan man kun finde godhed ved
Et helt igennem fredfyldt sind
Et hjerte med ren kærlighed!"
De herrer, tak skal De have
for den fremragende udfoldelse af Deres talenter i aften.
I sandhed en mindeværdig begivenhed.
Undskyld. Lady Danbury?
Lord Bridgerton, jeg ventede Dem ikke.
Nej, jeg er vist faldet af gæstelisten.
De vil vel ikke nægte en, De har kendt i 29 år, at se Dem?
Det ville tjeneren ved døren heller ikke.
De kommer igen for sent.
-Vi er færdige. -Miss Edwina har vel tid til et mere?
Jeg har skrevet på det hele aftenen.
Vil De høre det?
Ja. Helt bestemt.
-Viscount. -Læs det.
Gerne.
"Hvad er…
…sand hengivenhed for en kvinde?
At se på hende og mærke inspiration.
At glædes ved hendes skønhed.
I en grad, så alle ens forsvarsværker smuldrer,
at man gladeligt vil bære enhver smerte, enhver byrde for hende.
Ære…
…Ære…"
Undskyld, jeg kan ikke.
Jeg kan ikke tage æren for de ord. De er en andens.
Jeg er faktisk ikke…
Jeg er ikke digter.
Smigrende ord er smukke og dejlige,
men de klinger hult, hvis de ikke følges af handling.
Miss Edwina, jeg kunne foregive at være en anden,
foregive at dele Deres ønsker, men så ville jeg lyve.
Måske kan jeg ikke…
…give udtryk for den hengivenhed,
De i sandhed fortjener.
Men hvad angår handling og ansvarlighed…
…mangler jeg intet.
Og jeg håber, at det vil sige mere, end kønne ord kan.
Hørte du det? Han kan ikke give dig den kærlighed, du fortjener.
Gør det ham til en slet eller en ærlig mand?
Det kendetegner en ægte gentleman, præcis som appa sagde.
Ikke?
Dejligt.
-De bør vende tilbage til selskabet -Jeg kommer straks.
Viscounten fik bragt Dem i affekt.
-Han kan være irriterende. -Han er uforbederlig.
Han er ikke noget for min søster. Det skal jeg nok få hende til at indse.
Et råd, miss Sharma?
Når man er frustreret,
er det ofte klogest at koncentrere sig om sine egne behov.
At forsøge at overbevise andre om, hvad de bør gøre,
er ofte anstrengende og irriterende og bringer det værste frem i os,
før vi opdager, at det har været frugtesløst.
Jeg ved godt, jeg har gjort mig til grin.
Det behøver De ikke at fortælle mig.
Det behøver ingen at fortælle mig.
Jeg er ligeglad med, hvad folk her synes om mig.
Når Edwina er gift, rejser jeg hjem alene
og behøver gudskelov ikke at sætte mine ben i denne by igen.
De er endnu ikke klar over det.
Men jeg finder det ikke blot yderst forstemmende
men også en krænkelse af sandheden, at høre Dem sige, at De vil være alene
i en alder af 26.
Gør ikke det. Jeg bliver guvernante og tilfreds, fordi min søster har det godt.
Tilfreds?
Er De da så ulykkelig?
Hvabehar?
Er De ikke selv alene?
Når jeg betragter Dem, er De mere end tilfreds.
Fordi jeg har levet et liv.
Jeg er enke.
Jeg har elsket. Jeg har mistet.
Jeg har gjort mig fortjent til at gøre, hvad jeg vil, når jeg vil,
og hvordan jeg vælger at gøre det.
Mit barn,
De er ikke mig.
Og hvis De fortsætter ad denne vej, bliver De det aldrig.
Der er to ting, som skjuler sig i vor skønne bys mørke og skygger.
Skadedyr og hemmeligheder.
Jeg vil lade Dem, kære læser, afgøre, hvad der gør mest skade.
Gad vide, hvilke hemmeligheder sæsonens diamant bærer på.
Og hvem vil hun dele dem med?
Viscount Bridgerton måske?
I det mindste er den ældste Sharmas mening om den sag ingen hemmelighed.
Hvis du er irriteret over måden, lady Whistledown skriver på,
så hold op med at læse.
-Hun har endelig afsløret sig. -Hvad? El…
Jeg ville sige det til dig.
Jeg var flov og troede, jeg tog fejl, men…
Jeg besøgte det trykkeri i går.
Gjorde du?
Talte du med nogen?
Det er ligegyldigt. Pen, se her.
Ikke alene er papiret det samme, men k'erne har præcis samme fejl.
Det kan ikke være endnu et tilfælde.
Du må være årvågen.
Hvis samme fejl optræder i næste udgave, så bruger hun det trykkeri.
Et nyt k til en Stanhope-trykpresse.
-Det bliver ti pence. -Jeg vil give Dem fem.
Fem er en særpris for faste kunder.
De vil finde det frustrerende, hvis jeg vender tilbage.
Giv mig rabat for at undgå det, så er vi begge glade.
Miss Penelope?
Det skal retfærdigvis siges, at denne skribent er den,
som deler flest hemmeligheder.
Hvem kan ellers sørge for, De alle holder Dem til sandheden?
Værsgo, Deres Majestæt.
Og De er sikker på, det er de unge damer, vores diamant har talt med?
Ja, Deres Majestæt.
Hvis vores teori holder,
vil lady Whistledown være at finde iblandt dem.
Når selv de mest velbevarede hemmeligheder i sidste ende vil komme for en dag.
Tekster af: Henriette Saffron